Bruning


 * “Jeg vil heller være et pent lik” **

__Ingvild og Eline__

Det er midt på vinteren i Norge, og flere måneder siden sola var sterk nok til å gi deg farge med mindre man er mye på fjellet. Allikevel går veldig mange ungdommer rundt “brune og blide” ved hjelp av solarium, selvbruning, piller og eventuelt såkalt “barbiedop”. I tillegg til det å bli brun, er det mange negative sider. Hvorfor velger mange unge å ta i bruk alternative bruningskilder på tross av helseskadene det kan medføre?

Når noen først har begynt å ta sol er det vanskelig å stoppe. Noen får til og med tanoreksia. Dette er en lidelse omtrent som anoreksi, men går i stedet ut på at du er avhengig av sol, å være brun. Man synes kroppen er blekere enn den er, man blir ille til mote dersom man ikke får solt seg som planlagt.

Norge ligger på tredje plass i verden på statistikken over antall hudkrefttilfeller, noe som høyst sannsynlig kommer av at vinterbleke nordmenn sjokksoler seg enten på våren, eller når vi kommer til solrike land.

Hudkreft i føflekker eller andre typer hudkreft kommer av soleksponering. Hvis du ikke er så uheldig, er det andre ting som også kan skade deg. De kortbølgete UVB-strålene kan forårsake solforbrenning og kan gi skader i det øverste hudlaget. UVA-strålinger derimot, er langbølget og trenger ned i underhuden og ødelegger hudens elastisitet, som fører til tidligere aldring av huden. Dette gir rynker og uønskede pigmentflekker.

Øynene er også utsatt. Ved veldig intens soling kan man bli snøblind. Dette er svært smertefullt, men går over etter noen dager. Det framskynder også utviklingen av grå stær.

Å sole seg har mange minussider, men naturligvis finnes det også positive sider. Sol på kroppen og litt farge i vinterhverdagen gir velvære. I tillegg er sola den største kilden vi har til D-vitamin. D-vitamin er livsnødvendig for kroppen. Vi kan også få nok gjennom riktig kosthold, men sola er det viktigste.

Man skal aldri overdrive noe. Selv de mest skyldigste ting blir farlige i for store doser. Alle mennesker trenger sol, men det gjelder med dette som med alt annet, å tenke og beskytte seg. Solkrem og eventuelt litt dekkende klær er enkle tiltak som hjelper.

Utenfor alle solarier står det informasjon om skyggesidene med solen. Dessuten er det stadig debatt om solariumbruk faktisk er så helseskadelig at det burde bli innført 18-års aldersgrense. De fleste har med andre ord fått med seg skadene ved for mye soling, men mange tar ikke dette til etterretning. Ungdommen i dag som er avhengig av sol, kan uttale for eksempel: “Jeg vil heller være et pent lik”. De vil altså risikere hudkreft og andre helseskader for å øke selvfølelsen og føle seg bra når man fortsatt er “ung og pen”. De mener altså på en måte at livet nesten er over når man blir eldre, og at det er en risiko å ta, men det er ikke sikkert man tenker sånn lenger når det faktisk er realiteten.

Vi har også mindre skadelige former for "brun uten sol". I en hvilken som helst butikk kan man få kjøpt selvbruning, krem med farge som man smører på huden. I tillegg kan betakaroten hjelpe på fargen. Dette er et naturlig fargestoff som finnes i gulrøtter og planter, men som kan tas i større doser i pilleform. Betakaroten stimulerer pigmentdannelsen og fremskynder bruningsprosessen.

Barbiedop, også kalt melanotan er et syntetisk hormon, melanocortin, som du sprøyter inn i kroppen for å bli brun uten sol. Det stimulerer kroppen til å produsere melanin – pigmentene som gjør oss solbrune og beskytter huden mot solbrenthet. Kroppen klarer kun å utnytte dette stoffet om det injiseres inn og finnes bare i pulverform som man blander ut med bakteriostatisk vann. Dette får man kjøpt på nettet og mange ungdommer kjøper av andre som “dealer” med dette som med andre stoffer, selv om det er forbudt. Man må da sette sprøyter på seg selv, helst steder med en høy fettprosent, som f. eks. øverst på lårene, øverst i magen eller i hoften.

Grunnen til at folk bruker det er først og fremst for å bli brune men også slanke og kåte. Noen søker etter blant annet større selvtillit når de bruker melanotan.

Det er mange bivirkninger knyttet til bruk av barbiedopet. Man kan få misfargede flekker på huden, grå- eller gulfarge i huden, mørkere og fler føflekker, blågrå farge på leppene, grå poser under øynene, økt sexlyst, redusert sultfølelse og apetitt. Helsemyndighetene frykter at ved kraftig bruk kan føre til kreftceller og føflekkreft. Disse bivirkningene skremmer ikke folk til å sette slike sprøyter på seg selv. For noen er ønsket om å bli raskt og enkelt brun viktigere enn de eventuelle helseskadene.

Med andre ord er det så viktig i enkelte miljøer og i vår kultur å være brun, at mange gjør at de kan for å være brune, koste hva det koste vil. Mange lever i nåtiden, og tenker ikke på framtiden. "Det vil jo ikke hende meg", men det kan faktisk det. Og det kan være svært alvorlig. Man bør tenke seg om, og tenke på om det faktisk er verdt det. Selvfølgelig kan det gå bra, men det kan også gå mindre bra. Da er det plutselig ikke like stas å være brun lenger, eventuelt ha vært brun noen år tidligere. Ikke lenger like stas å være "et pent lik".

<span style="font-family: Tahoma,sans-serif; font-size: 12pt; line-height: 115%; margin: 0cm 0cm 10pt;">http://www.nrpa.no/sol-og-solarium/solarium <span style="font-family: Tahoma,sans-serif; font-size: 12pt; line-height: 150%; margin: 0cm 0cm 10pt;">http://www.uv.nilu.no/index.cfm?fa=uv.showtext&id=88 <span style="font-family: Tahoma,sans-serif; font-size: 12pt; line-height: 150%; margin: 0cm 0cm 10pt;">http://www.tv2nyhetene.no/magasinet/solarium-sunt-i-smaa-doser-2473712.html

<span style="font-family: Tahoma,sans-serif; font-size: 12pt; line-height: 115%; margin: 0cm 0cm 10pt;">http://www.nrpa.no/sol-og-solarium/solarium <span style="font-family: Tahoma,sans-serif; font-size: 12pt; line-height: 150%; margin: 0cm 0cm 10pt;">http://www.uv.nilu.no/index.cfm?fa=uv.showtext&id=88 <span style="font-family: Tahoma,sans-serif; font-size: 12pt; line-height: 150%; margin: 0cm 0cm 10pt;">http://www.tv2nyhetene.no/magasinet/solarium-sunt-i-smaa-doser-2473712.html []

<span style="color: black; font-family: Tahoma,sans-serif; font-size: 12pt; line-height: 150%; margin-bottom: 0cm;">http://en.wikipedia.org/wiki/Melanotan_II